

ที่ มท 0810.7/ว  กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 กันยายน 2561

เรื่อง การยกเลิกสำเนาเอกสาร (สำเนาทะเบียนบ้านและสำเนาบัตรประจำตัวประชาชน)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 2656 จำนวน 1 ชุด

 ลงวันที่ 28 สิงหาคม 2561

สิ่งที่ส่งมาด้วย แบบสำรวจความต้องการเครื่องอ่านบัตรประจำตัวประชาชน จำนวน 1 ชุด

 ตามที่กรมส่งเสริมการปกครองท้องถิ่น ขอให้จังหวัดแจ้งองค์กรปกครองส่วนท้องถิ่น ที่มีหน้าที่อนุมัติ อนุญาต ออกใบอนุญาต รับจดทะเบียน รับจดแจ้ง หรือรับแจ้งนั้น ดำเนินการพิจารณายกเลิกการเรียกสำเนาทะเบียนบ้านและสำเนาบัตรประจำตัวประชาชนในกระบวนงานขององค์กรปกครอง ส่วนท้องถิ่นและปฏิบัติตามคำสั่งหัวหน้าคณะรักษาความสงบแห่งชาติ ที่ 21/2560 ลงวันที่ 4 เมษายน 2560 ข้อ 17 โดยเคร่งครัด นั้น

 เพื่อให้การดำเนินการตามนโยบายสำคัญของรัฐบาลเป็นไปด้วยความเรียบร้อย จึงขอความร่วมมือจังหวัดดำเนินการสำรวจความต้องการเครื่องอ่านบัตรประจำตัวประชาชนขององค์กรปกครองส่วนท้องถิ่น ตามแบบสำรวจที่ส่งมาพร้อมนี้ และรวบรวมรายงานให้กรมส่งเสริมการปกครองท้องถิ่นทราบ ภายในวันที่ 21 กันยายน 2561

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ส่วนส่งเสริมการบริหารจัดการบ้านเมืองที่ดีท้องถิ่น

โทร. 0-2241-9000 ต่อ 2312 โทรสาร 0-2241-6956

ผู้ประสานงาน นายไพศาล พันธุระ 084-3994263